เซ็ง! PTT-BCP ขึ้นราคน้ำมันทุกชนิด 40 สต./ลิตร มีผลพรุ่งนี้
เซ็ง! PTT-BCP ปรับขึ้นราคาขายปลีกน้ำมันทุกชนิด 40 สต./ลิตร มีผลพรุ่งนี้(20 ส.ค.)
19 ส.ค. 2559

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันทุกชนิด 40 สตางค์/ลิตร โดยมีผลตั้งแต่วันพรุ่งนี้ ซึ่งนับเป็นการปรับขึ้นครั้งที่ 3 ในรอบสัปดาห์นี้ ส่งผลให้ปรับขึ้นราคาน้ำมันในกลุ่มเบนซิน ยกเว้น E85 รวม 1.50 บาท/ลิตร และดีเซล รวม 1.40 บาท/ลิตร
ส่งผลให้ราคาขายปลีกน้ำมันหน้าสถานีบริการน้ำมันของปตท. และบางจากฯในเขตกรุงเทพฯและปริมณฑล ซึ่งไม่รวมภาษีท้องที่ของแต่ละจังหวัด ในวันพรุ่งนี้ เป็นดังนี้ เบนซิน ออกเทน 95 ของปตท. อยู่ที่ 31.76 บาท/ลิตร, แก๊สโซฮอล์ 95 อยู่ที่ 24.65 บาท/ลิตร, แก๊สโซฮอล์ 91 อยู่ที่ 24.38 บาท/ลิตร, E20 อยู่ที่ 22.14 บาท/ลิตร และ E85 อยู่ที่ 17.99 บาท/ลิตร ส่วนดีเซล อยู่ที่ 24.19 บาท/ลิตร